ଓଲୋପାଟାଡାଇନ ଓଲୋପାଟାଡାଇନ ହେଉଛି ଏକ ଔଷଧ ଯାହା ଆଲର୍ଜି ଜନିତ କଞ୍ଜକ୍ଟିଭାଇଟିସ୍ ଏବଂ ଆଲର୍ଜିକ ନାକ ପ୍ରଦାହ/ ରାଇନାଇଟିସର ଲକ୍ଷଣ ହ୍ରାସ କରିବାକୁ ବ୍ୟବହୃତ ହୁଏ  ଏହା ବୁନ୍ଦା ଆକାରରେ ଆଖିରେ ଓ ନାକରେ ସ୍ଟ୍ରେ ଆକାରରେ ବ୍ୟବହୃତ ହୁଏ  ଆଖିର ଲକ୍ଷଣମାନ ସାଧାରଣତଃ ଅଧ ଘଣ୍ଟା ମଧ୍ୟରେ ଉନ୍ନତି କରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଗଳା ଯନ୍ତ୍ରଣା, ଆଖିରେ ଅସୁବିଧା ଏବଂ ସ୍ୱାଦର ପରିବର୍ତ୍ତନ ଅନ୍ତର୍ଭୁକ୍ତ  ଅଧିକ ଗୁରୁତ୍ୱପୂର୍ଣ୍ଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରା ପ୍ରଭାବିତ ହୋଇପାରେ  ଗର୍ଭାବସ୍ଥାରେ କିମ୍ବା ସ୍ତନ୍ୟପାନ ସମୟରେ ବ୍ୟବହାର ସୁରକ୍ଷିତ କି ନାହିଁ ତାହା ଅସ୍ପଷ୍ଟ ରହିଛି। ଏହା ଏକ ଆଣ୍ଟିହିଷ୍ଟାମିନ ଓ ମାଷ୍ଟ ଜୀବକୋଷ ସ୍ଟାବିଲାଇଜର । ୧୯୮୬ ମସିହାରେ ଓଲୋପାଟାଡାଇନ ପେଟେଣ୍ଟ ହୋଇଥିଲା ଏବଂ ୧୯୯୭ ମସିହାରେ ଚିକିତ୍ସା ବ୍ୟବହାରରେ ଆସିଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଜ୍ୟରେ ଆଖି ଔଷଧର ଏକ ୫ ମିଲିଲିଟର ବୋତଲ ନିମନ୍ତେ ଏନଏଚଏସକୁ ୨୦୧୯ ମସିହାରେ ୫ ପାଉଣ୍ଡରୁ କମ ମୁଲ୍ୟ ଦେବାକୁ ପଡ଼େ । ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୧୨.୫୦ ଅଟେ। ଯୁକ୍ତରାଷ୍ଟ୍ରରେ ୨୦୧୭ ମସିହାରେ ଏହା ୨୭୦ତମ ସାଧାରଣତ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ ହୋଇଥିଲା 